ຄອບຄົວ ນັກເຄື່ອນໄຫວ ກໍາປູເຈຍ ຂໍຄວາມເປັນທໍາ (ເບິ່ງສະໄລດ໌ກັບວີດີໂອ)
ພວກສະມາຊິກຄອບຄົວ ແລະຍາດມິດເພື່ອນຝູງຂອງ ນັກເຄື່ອນໄຫວປົກປ້ອງສິ່ງແວດລ້ອມຄົນນຶ່ງ ທີ່ຖືກຂ້າຕາຍ ໃນກໍາປູເຈຍ ທວງໃຫ້ນໍາເອົາຜູ້ສັງຫານທ່ານມາລົງໂທດ.
ພວກສະມາຊິກໃນຄອບຄົວແລະເພື່ອນຝູງຂອງທ່ານ Chut Wutty ນັກເຄື່ອນໄຫວປົກ ປ້ອງສິ່ງແວດລ້ອມທີ່ຖືກຂ້າຕາຍໄປ ທວງໃຫ້ນຳເອົາຜູ້ທີ່ສັງຫານທ່ານມາລົງໂທດ ຫຼັງ ຈາກຜູ້ປຸກລະດົມທີ່ມີຊື່ງສຽງຕໍ່ ຕ້ານການລັກຕັດໄມ້ທີ່ຜິດກົດໝາຍ ໃນກໍາປູເຈຍທ່ານ ນີ້ ໄດ້ຖືກຍິງ ຕາຍໂດຍສາລະວັດທະຫານ ໃນເຂດປ່າສະຫງວນ Cardamom ກາງ ໃນແຂວງເກາະກົງນັ້ນ ທ່ານ Chut Wutty ເປັນຜູ້ອໍານວຍການຂອງກຸ່ມປົກປ້ອງແຫຼ່ງຊັບ ພະຍາກອນທໍາມະ ຊາດ ໄດ້ຖືກຍິງຕາຍ ຍ້ອນບໍ່ຍອມມອບຮູບພາບທີ່ທ່ານໄດ້ຖ່າຍເອົາການຕັດໄມ້ທີ່ເຊື່ອ ວ່າຜິດກົດໝາຍໃນເຂດປ່າສະຫງວນ Cardamom ກາງ ໃຫ້ສາລະວັດທະຫານນັ້ນ ເຊື່ອກັນວ່າທ່ານ Chut Wutty ໄດ້ຕິດຕາມໄປນໍາພວກນັກໜັງສືພິມ 2 ຄົນ ຈາກໜັງ ສືພິມ The Cambodia Daily ຊຶ່ງເປັນໜັງສືພິມລາຍວັນ ພາສາອັງກິດໃນທ້ອງຖິ່ນ ໄປເບິ່ງສະຖານທີ່ໆມີການສະເໜີໃຫ້ເປັນບ່ອນສ້າງເຂື່ອນໄຟຟ້າພະລັງນໍ້ານັ້ນ ເວລາຍັງມີຊີວິດຢູ່ ທ່ານ Chut Wutty ໄດ້ທໍາການຕໍາໜິຕິຕຽນຢ່າງໜັກຕໍ່ການສໍ້ລາດ ບັງຫຼວງໂດຍພວກເຈົ້າໜ້າທີ່ລັດຖະບານແລະພວກທະຫານໃນອາດຊະຍາກໍາປ່າໄມ້ ນັ້ນ ທ່ານ Wutty ໄດ້ຖືກຂົ່ມຂູ່ມາຫຼາຍຄັ້ງໃນວຽກງານຂອງທ່ານຕໍ່ຕ້ານ ພວກອາດຊະຍາ ກອນປ່າໄມ້ ແຕ່ທ່ານ Marcus Hardtke ຜູ້ປະສານງານໂຄງການເອເຊຍຕາເວັນ ອອກສຽງໃຕ້ ສໍາລັບກຸ່ມ ARA ຊຶ່ງເປັນກຸ່ມອະນຸລັກປ່າໄມ້ເຢຍຣະມັນທີ່ສະໜັບສະ ໜຸນວຽກງານຂອງທ່ານ Chut Wutty ນັ້ນກ່າວວ່າ ການຂົ່ມຂູ່ແລະການໃຫ້ສິນບົນ ຈະຊື້ທ່ານບໍ່ໄດ້ ທ່ານ Marcus Hardtke ກ່າວວ່າ ມັນຈະເປັນໂສກນາຕກໍາຍິ່ງໃຫຍ່ທີ່ສຸດ ຖ້າຫາກ ການເສຍຊີວິດຂອງທ່ານ Chut Wutty ບໍ່ພາໃຫ້ຄົນອື່ນໆລຸກຂຶ້ນແລະເວົ້າອອກມາ ນັ້ນ ມັນຈະເປັນສິ່ງກົງກັນຂ້າມກັບອັນທີ່ທ່ານ Wutty ຢາກເຮັດນັ້ນ ປະຊາຊົນຄວນ ຈະເອົາແບບຢ່າງຂອງທ່ານ ແລະພວກເຮົາຕ້ອງການປະຊາຊົນຈໍານວນຫຼາຍພັນຄົນ ຄືທ່ານ Wutty ໃນກໍາປູເຈຍນັ້ນ